**Oprávnenia a povinnosti organizátora podujatia a delegovaných osôb, vyplývajúce z vybraných ustanovení všeobecne záväzného právneho predpisu, predpisu SFZ a rozpisu súťaže, rozpracované na podmienky Stredoslovenského futbalového zväzu**

Úlohou tohto dokumentu je hlavne upozornenie organizátora podujatia a delegovaných osôb na MFS v rámci SsFZ na ich základné oprávnenia a povinnosti týkajúce sa zabezpečovania odohratia MFS v športovom a spoločensky-kultúrnom prostredí, bez nežiaducich negatívnych javov výrazne rušivo zasahujúcich do priebehov MFS. V nadväznosti na už platné ustanovenia zákona č. 1/2004 Z. z. o organizovaní verejných športových podujatí, Súťažného poriadku futbalu a Rozpisu súťaží vo futbale v rámci SsFZ, dokument formou výpisu vybraných ustanovení týchto predpisov, rozpracovaných na podmienky SsFZ, upozorňuje organizátora podujatia a delegované osoby na postupy, ktoré by mali pri ich správnom uplatňovaní zabrániť nežiaducim negatívnym javom v rámci súťaží SsFZ.

**1. Výpis z oprávnení a povinností organizátora MFS vyplývajúcich z vybraných ustanovení zákona č. 1/2014 Z. z.**

**§ 6 ods. 1 – organizátor MFS je povinný** najmä:

písm. b) – zabezpečiť usporiadateľskú službu.

písm. c) – zabezpečiť ochranu pozemkov, priestorov, majetku, zdravia, mravnosti a verejný poriadok na mieste konania MFS.

písm. k) – prerušiť alebo ukončiť MFS podľa Pravidiel futbalu, ak došlo k hrubému narušeniu poriadku alebo vážnemu ohrozeniu bezpečnosti, zdravia, mravnosti alebo majetku, ak nie je možné obnoviť verejný poriadok a zabezpečiť ďalší pokojný priebeh MFS iným spôsobom.

**§ 14 ods. 1 – člen usporiadateľskej služby je oprávnený** najmä:

písm. b) – neumožniť vstup na štadión osobe, ktorá je zjavne pod vplyvom alkoholu, omamných alebo psychotropných látok.

písm. c) – vyzvať diváka na opustenie miesta konania MFS, ak po upozornení na nevhodnosť jeho správania alebo konania a požiadavke, aby od neho upustil, pokračuje v nevhodnom správaní alebo konaní a tým narušuje verejný poriadok alebo pokojný priebeh MFS.

písm. d) – vyviesť diváka a zakázať jeho ďalšiu účasť na MFS, ak neuposlúchol pokyn podľa písm. c).

písm. e) – vyžiadať preukázanie totožnosti diváka v súvislosti s porušením povinností účastníka MFS a zaznamenať si údaje z preukazu totožnosti.

**2. Výpis z oprávnení a povinností organizátora MFS vyplývajúcich z vybraných ustanovení článkov 56 – 60 Súťažného poriadku futbalu**

čl. 56 – **organizátor MFS je povinný** vykonať opatrenia ustanovené napr. v § 6 a 14 zákona č. 1/2004 Z. z. a ďalšie opatrenia ustanovené v SP a rozpise súťaže, obzvlášť s ohľadom na bezproblémový a regulárny priebeh MFS, najmä:

písm. a) – zabezpečuje poriadok na štadióne.

písm. j) – zabezpečuje bezpečné uloženie osobných vecí hráčov, funkcionárov, delegovaných osôb a dopravné prostriedky parkujúce na určenom mieste v areáli štadióna proti poškodeniu.

písm. m) – zabezpečuje pred MFS uskutočnenie porady ohľadom organizácie MFS za účasti HU, DZ a ďalších osôb.

čl. 58 – **HU vykonáva činnosti** uvedené v napr. § 12 ods. 1 a § 14 zákona č. 1/2014 Z. z. a okrem toho **je povinný** najmä:

ods. 2 písm. b) – byť počas MFS k dispozícii R a DZ a na požiadanie jedného z nich vykonať opatrenia na zabezpečenie bezproblémového priebehu MFS a bezpečnosti jeho účastníkov.

čl. 59 písm. d) – **HU je povinný** zabezpečiť v prípadoch narušenia verejného poriadku komunikáciu a súčinnosť usporiadateľskej služby s Policajným zborom.

čl. 60 **Usporiadateľ vykonáva činnosti** uvedené napr. v § 14 zákona č. 1/2014 Z. z.

**3. Výpis z povinností rozhodcu vyplývajúcich z vybraných ustanovení článku 74 Súťažného poriadku futbalu**

**Rozhodca je povinný** najmä:

písm. m) – podať SsFZ písomné vyjadrenie k hrubému nešportovému správaniu (inzultácia, výtržnosti divákov a pod.) a iným závažným skutočnostiam v súvislosti s MFS.

**4. Výpis z oprávnení a povinností delegáta zväzu vyplývajúcich z vybraných ustanovení článku 77 Súťažného poriadku futbalu**

ods. 1 písm. a) – zastupuje SsFZ na MFS a dozerá na organizáciu MFS, jeho priebeh a bezpečnosť, sleduje a hodnotí správanie sa jeho účastníkov, dozerá na rozhodcov pri plnení ich povinností.

ods. 2 – **DZ je povinný** najmä:

písm. b) – dbá, aby sa dodržiavali ustanovenia futbalových a všeobecne záväzných právnych predpisov, rozhodnutí SsFZ a kontroluje ich plnenie.

písm. c) – sleduje správanie hráčov, členov realizačného tímu, ostatných funkcionárov FK, divákov a v prípade potreby upozorňuje HU, aby zabezpečil poriadok pred, v a po MFS, odchod hráčov a rozhodcov z HP a zo štadióna.

písm. d) – vyzýva prostredníctvom HU na prerušenie alebo ukončenie MFS, ak dochádza k hrubému narušeniu verejného poriadku alebo vážnemu ohrozeniu bezpečnosti, zdravia, mravnosti a majetku.

písm. f) – sleduje pred, v  a po MFS všetky okolnosti súvisiace s MFS a pradivo ich uvádza v Správe DZ.

ods. 3 – DZ nedostatky domáceho, resp. hosťujúceho FK prerokuje s HU, K (u mládeže aj VD) a uvedie ich v správe DZ.

ods. 4 – DZ pred MFS alebo v polčasovej prestávke môže vhodným spôsobom poučiť hráčov a členov realizačných tímov o slušnej hre a športovom správaní.

ods. 5 – Ak zistí závažné nedostatky pred, v priebehu a po MFS, uvedenie ich v Správe DZ a v Oznámení, s podpismi príslušných osôb.

**5. Výpis z oprávnení a povinností delegovaných osôb vyplývajúcich z vybraných ustanovení  článku 71 Súťažného poriadku**

**ods. 1 SP** – Ak hra stratí športový charakter a na štadióne dochádza k výtržnostiam a pod., R MFS predčasne ukončí. R je povinný vyčerpať všetky možnosti na dohratie MFS predtým, ako ho predčasne ukončí.

**ods. 2 SP** – Ak na štadióne dôjde k prejavom HNS, R MFS preruší a upozorní HU na svoje zistenie a HU prostredníctvom hlásateľa vyzve účastníkov MFS k náprave ich správania.

**Postupy v rámci SsFZ k ods. 2 SP pri HNS divákov v MFS, kde je delegovaný DZ:**

- v prípade prvotného HNS divákov, ktoré rušivo zasahuje do priebehu MFS a je hanlivé, pohoršujúce, urážlivé alebo ponižujúce, HU je povinný okamžite reagovať a prostredníctvom hlásateľa vyzvať divákov k slušnému správaniu,

- v prípade, ak výzva hlásateľa je neúčinná, resp. HU si nesplní svoju povinnosť a prejavy HNS divákov naďalej rušivo zasahujú do priebehu MFS a sú hanlivé, pohoršujúce, urážlivé alebo ponižujúce, R v prerušenej hre, prostredníctvom K domáceho družstva požiada HU aby nahradil hlásateľa a sám dôrazne upozornil divákov na nevhodnosť ich správania alebo konania a vyzval ich k náprave.

**ods. 3 SP** – Ak na štadióne dôjde napriek opatreniam uvedeným v ods. 2 k opätovným prejavom HNS, R preruší MFS, kontaktuje DZ, dohodne sa s ním na ďalšom postupe a požiada HU, aby hlásateľ oznámil účastníkom MFS, že R môže predčasne ukončiť MFS.

**Postupy v rámci SsFZ k ods. 3 SP pri HNS divákov v MFS, kde je delegovaný DZ:**

- v prípade, ak predchádzajúce opatrenia sú neúčinné a prejavy HNS divákov naďalej rušivo zasahujú do priebehu MFS a sú hanlivé, pohoršujúce, urážlivé alebo ponižujúce, DZ je povinný pri najbližšom prerušení hry kontaktovať sa s R pri stredovej čiare mimo HP, dohodne sa s ním a HU na ďalšom postupe,

- DZ požiada HU, aby zabezpečil poriadok na štadióne a aby nahradil hlásateľa a sám dôrazne upozornil divákov na nevhodnosť ich správania alebo konania a vyzval ich k náprave, pričom oznámi účastníkom MFS, že v prípade ďalších prejavov HNS divákov môže dôjsť k vyzvaniu príslušných divákov na opustenie štadióna, resp. ich vyvedenia zo štadióna, resp. R môže predčasne ukončiť MFS.

**ods. 4 SP** – Ak na štadióne dôjde napriek opatreniam uvedeným v ods. 3 k opätovným prejavom HNS, R preruší MFS, kontaktuje DZ a K oboch družstiev, družstva odídu do šatní a rozhodcovia do miestnosti pre rozhodcov na čas určený R.

**Postupy v rámci SsFZ k ods. 4 SP pri HNS divákov v MFS, kde je delegovaný DZ:**

- v prípade, ak predchádzajúce opatrenia sú neúčinné a prejavy HNS divákov naďalej rušivo zasahujú do priebehu MFS a sú hanlivé, pohoršujúce, urážlivé alebo ponižujúce, DZ je povinný pri najbližšom prerušení hry kontaktovať sa s R pri stredovej čiare mimo HP, dohodne sa s ním, HU a K oboch družstiev na ďalšom postupe,

- DZ oznámi HU, že MFS je prerušené, požiada HU, aby vyzval príslušných divákov na opustenie štadióna, resp. zabezpečil ich vyvedenie (pokiaľ je možné identifikovať hlavných previnilcov), zabezpečil poriadok na štadióne, pričom stanoví časovú lehotu na zabezpečenie uvedených opatrení,

- DZ požiada HU, aby nahradil hlásateľa a sám oznámil účastníkom MFS, že MFS je prerušené, dôrazne upozornil divákov na nevhodnosť ich správania alebo konania a vyzval ich k náprave, pričom oznámi účastníkom MFS, že v prípade ďalších prejavov HNS divákov bude MFS predčasne ukončené,

- DZ požiada HU, aby pre zabezpečenie poriadku na štadióne zvážil privolanie príslušníkov Policajného zboru,

- rozhodcovia a DZ odídu do miestnosti rozhodcov a družstvá do kabín,

- po vypršaní stanovenej časovej lehoty na zabezpečenie uvedených opatrení, DZ spolu s HU preverí účinnosť prijatých opatrení na zabezpečenie poriadku na štadióne a v prípade zabezpečenia poriadku R pokračuje v MFS, v opačnom prípade R MFS predčasne ukončí. V prípade predčasného ukončenia MFS delegované osoby postupujú úmerne podľa Postupov v rámci SsFZ k ods. 5 SP.

**ods. 5 SP** – Ak na štadióne dôjde napriek opatreniam uvedeným v ods. 4 k opätovným prejavom HNS, R MFS predčasne ukončí.

**Postupy v rámci SsFZ k ods. 5 SP pri HNS divákov v MFS, kde je delegovaný DZ:**

- v prípade, ak predchádzajúce opatrenia sú neúčinné a prejavy HNS divákov naďalej rušivo zasahujú do priebehu MFS a sú hanlivé, pohoršujúce, urážlivé alebo ponižujúce, pričom usporiadateľská služba nie je schopná prijať účinné opatrenia na zamedzenie HNS divákov, DZ je povinný pri najbližšom prerušení hry kontaktovať sa s R pri stredovej čiare mimo HP, dohodne sa s ním, HU, K a VD oboch družstiev na ďalšom postupe,

- rozhodcovia a DZ odídu do miestnosti rozhodcov a družstvá do kabín.

- R za prítomnosti DZ, HU, K a VD oboch družstiev v miestnosti rozhodcov oznámi, že MFS predčasne ukončuje a uvedie im dôvody ukončenia MFS,

- DZ požiada HU, aby nahradil hlásateľa a sám oznámil účastníkom MFS, že MFS bolo predčasne ukončené,

- DZ požiada HU, aby prijal účinné opatrenia zamerané na bezpečnosť všetkých účastníkov MFS aj privolaním príslušníkov Policajného zboru,

- DZ vyplní formulár Oznámenie, v ktorom uvedie základné najdôležitejšie konkrétne skutočnosti týkajúce sa predčasného ukončenia MFS s uvedením, diváci ktorého družstva spôsobili predčasné ukončenie MFS, pričom Oznámenie podpíšu HU a K oboch družstiev,

- DZ v správe DZ podrobne a konkrétne uvedie všetky skutočnosti týkajúce sa predčasného ukončenia MFS.

- R a AR sa podrobne a konkrétne písomne vyjadria ku všetkým skutočnostiam týkajúcim sa predčasného ukončenia MFS.

Poznámka: DZ vyplňuje formulár Oznámenie s najdôležitejšími konkrétnymi skutočnosťami a v správe DZ podrobne a konkrétne uvedie všetky skutočnosti aj pri postupoch k ods. 2 – 4 SP, keď MFS nebolo predčasne ukončené. Delegované osoby úmerne uplatňujú svoje oprávnenia a povinnosti v prípade neprítomnosti hlásateľa, resp. nefunkčnosti rozhlasu na štadióne, resp. R úmerne uplatňuje svoje oprávnenia a povinnosti v prípade, ak sa jedná o MFS, na ktoré nie je delegovaný DZ.

**6. Výpis z oprávnení a povinností DZ vyplývajúcich z vybraných ustanovení kapitoly XX. Rozpisu súťaží vo futbale 2015/2016**

**ods. 1** – **HNS a iné závažné priestupky členov družstva (v čase podľa písm. a) a e)) a hráčov (v čase podľa písm. b), c) a d)), za ktoré R hráča vylučuje podľa Pravidla 12 PF (aj násilie spáchané na R a AR považované za HNS)**

a) **V čase po príchode R do areálu ihriska do okamihu kedy pred MFS R uzatvorí nominácie družstiev v zápise** – DZ popíše priestupok v Oznámení (identifikácia člena družstva, popis priestupku) a nechá tento záznam podpísať K príslušného družstva (u mládeže aj VD).

b) **Od okamihu, kedy pred MFS R uzatvorí nominácie družstiev v zápise do vstupu R na HP pred MFS** –

DZ popíše priestupok v Oznámení (identifikácia hráča, popis priestupku) a nechá tento záznam podpísať K príslušného družstva (u mládeže aj VD).

c) **Od vstupu R na HP pred MFS do opustenia HP R po MFS** – v prípade, ak sa hráč po udelení ČK správa nešportovo, resp. HNS, DZ popíše priestupok po udelení ČK v Oznámení (identifikácia hráča, popis priestupku) a nechá tento záznam podpísať K príslušného družstva (u mládeže aj VD).

d) **Od opustenia HP R po MFS do uzatvorenia zápisu R** – DZ popíše priestupok v Oznámení (identifikácia hráča, popis priestupku) a nechá tento záznam podpísať K príslušného družstva (u mládeže aj VD).

e) **V čase od uzatvorenia zápisu R do okamihu opustenia areálu ihriska R (prípadne aj mimo areálu ihriska v priamej súvislosti s MFS)** – DZ resp. R popíše priestupok v Oznámení (identifikácia člena družstva, popis priestupku).

**ods. 2** – **HNS a iné závažné priestupky funkcionárov FK (aj násilie spáchané na R a AR považované za HNS)**

a) **V čase podľa ods. 1 písm. a)** – DZ popíše priestupok v Oznámení (identifikácia a funkcia previnilca, popis priestupku) a nechá tento záznam podpísať K príslušného družstva (u mládeže aj VD).

b) **V čase podľa ods. 1 písm. b), c) (okrem členov realizačného tímu) a písm. d)** – DZ popíše priestupok v Oznámení (identifikácia a funkcia previnilca, popis priestupku) a nechá tento záznam podpísať K príslušného družstva (u mládeže aj VD).

c) **V čase podľa ods. 1 písm. e)** – DZ popíše priestupok v Oznámení (identifikácia a funkcia previnilca, popis priestupku).

d) **V čase podľa ods. 1 písm. c) u členov realizačného tímu** – DZ popíše priestupok v Oznámení (identifikácia funkcia previnilca, popis priestupku) a nechá tento záznam podpísať K príslušného družstva (u mládeže aj VD).

**ods. 3** – **Násilie spáchané na R a AR členmi družstva, hráčmi, funkcionármi a divákmi považované podľa Pravidla 5 PF za inzultáciu**

a) **V čase podľa ods. 1 písm. a) a b)** – DZ popíše priestupok v Oznámení (identifikácia a funkcia previnilca, popis priestupku) a nechá tento záznam podpísať K príslušného družstva (u mládeže aj VD) a HU a MFS sa neuskutoční.

b) **V čase podľa ods. 1 písm. c)** – R predčasne ukončí MFS a DZ popíše priestupok v Oznámení (identifikácia a funkcia previnilca, popis priestupku) a nechá tento záznam podpísať K príslušného družstva (u mládeže aj VD) a HU.

c) **V čase podľa ods. 1 písm. d)** – DZ popíše priestupok v Oznámení (identifikácia a funkcia previnilca, popis priestupku) a nechá tento záznam podpísať K príslušného družstva (u mládeže aj VD) a HU.

d) **V čase podľa ods. 1 písm. e)** – DZ popíše priestupok v Oznámení (identifikácia a funkcia previnilca, popis priestupku).

e) **V prípade previnenia diváka podľa písm. a) – d)** – DZ popíše priestupok v Oznámení (identifikácia previnilca, popis priestupku a uvedie z ktorého družstva sa divák dopustil inzultácie) a nechá tento záznam podpísať HU a VD hostí v prípade previnenia diváka družstva hostí.

ods. 4 – v prípade násilia spáchaného na R resp. AR, ktoré je považované za HNS, DZ pri popise priestupku uvedie aj formuláciu, že na R resp. AR bolo spáchané HNS.

ods. 5 – v prípade násilia spáchaného na R resp. AR, ktoré je považované za inzultáciu, DZ pri popise priestupku uvedie aj formuláciu, že na R resp. AR bola spáchaná inzultácia podľa Pravidla 5 PF.

ods. 7 – ak zistí DZ, že hráč v MFS za chrbtom R porušil PF tak, že mal byť vylúčený a R tak neurobil, DZ opíše priestupok hráča v Oznámení (identifikácia hráča, popis priestupku) a nechá tento záznam podpísať K príslušného družstva (u mládeže a VD).

ods. 8 – dôvod zníženia hodnotenia divákov na HNS uvedie DZ v Oznámení, pričom v zázname musí byť uvedená identifikácia previnilca, popis priestupku a z ktorého družstva sa divák dopustil HNS a nechá záznam podpísať HU a VD hostí v prípade HNS diváka družstva hostí.

ods. 10 – nevyžadovanie si podpisu K príslušného družstva, VD a HU v Oznámení je možné len vo výnimočných prípadoch, keď je ohrozená bezpečnosť R, AR a DZ. Uvedenú skutočnosť, s popisom spôsobu ohrozenia bezpečnosti, je bezpodmienečne nutné uviesť pri zázname priestupku v Oznámení.

ods. 15 – v správe DZ uvádzajú okrem povinných údajov v textovej časti D – F len zistené nedostatky a vyhodnotenie úloh daných DZ KR, resp. inými komisiami.

ods. 16 – pri riešení identifikácie (meno, priezvisko a funkcia) členov družstva, funkcionárov FK a divákov DZ spolupracuje s HU. DZ resp. R v prípadoch previnení funkcionárov FK a divákov, inzultácií R, AR a napadnutia DZ sú povinní archivovať formulár „Usporiadateľská služba“ najmenej 60 dní od MFS a na požiadanie ho v stanovenom termíne predkladajú na SsFZ.

ods. 17 – prípady nedovoleného dopisovania, resp. prepisovania Oznámenia budú riešené podľa DP.

ods. 18 – vzor formulára Oznámenie o nedostatkoch v stretnutí je na [www.ssfz.sk](http://www.ssfz.sk/) sekcia „Komisie/Disciplinárna komisia/Materiály“.

ods. 19 – DZ zasielajú vyplnené naskenované Oznámenie na e-mail zapis@ssfz.sk, resp. v jednom papierovom výtlačku na DK poštou doporučeným listom 1. triedy z MFS hraného v sobotu, resp. nedeľu najneskôr v utorok do 12:00 hod. a v ostatných prípadoch naskenované Oznámenie na e-mail zapis@ssfz.sk do 12:00 hod. nasledujúceho dňa po MFS.

**Použité skratky:**

MFS – majstrovské futbalové stretnutie; štadión – štadión alebo ihrisko; SsFZ – Stredoslovenský futbalový zväz; SP – Súťažný poriadok futbalu; DZ – delegát zväzu; HU – hlavný usporiadateľ; R – rozhodca; AR – asistent rozhodcu; FK – futbalový klub; K – kapitán družstva; VD – vedúci družstva; HNS – hrubé nešportové správanie; HP – hracia plocha; Oznámenie – Oznámenie o nedostatkoch v stretnutí; Správa DZ – správa delegáta o priebehu stretnutia; funkcionár FK – osoby, ktoré podľa predpisov majú právo vykonávať funkciu v ohraničenom priestore HP (člen usporiadateľskej služby, člen realizačného tímu a pod.); KR – komisia rozhodcov; DK – disciplinárna komisia.